WHART ออกหุ้นกู้ 2 พันลบ. ชูดอกเบี้ย 2.50% ขายสถาบัน-รายใหญ่
WHART ออกหุ้นกู้ 2 พันลบ. ชูดอกเบี้ย 2.50% ขายสถาบัน-รายใหญ่ 23-25 ส.ค. 64 ผ่านธนาคารกสิกรไทย
WHART ออกหุ้นกู้ 2 พันลบ. ชูดอกเบี้ย 2.50% ขายสถาบัน-รายใหญ่ 23-25 ส.ค. 64 ผ่านธนาคารกสิกรไทย
23 ส.ค. 2564

กองทรัสต์เพื่อการลงทุนในอสังหาริมทรัพย์และสิทธิการเช่าดับบลิวเอชเอ พรีเมี่ยม โกรท หรือ WHART ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของทรัสต์ WHART ครั้งที่ 4/2564 มูลค่าไม่เกิน 2,000 ล้านบาท มี 2 ชุด ได้แก่
ชุดที่ 1 มูลค่าเสนอขาย 1,000 ล้านบาท อายุ 2 ปี 8 เดือน 18 วัน ครบกำหนดไถ่ถอนปี 2567 อัตราดอกเบี้ยคงที่ 1.48% ต่อปี ชำระดอกเบี้ยทุกๆ 3 เดือนตลอดอายุหุ้นกู้
ชุดที่ 2 มูลค่าเสนอขาย 1,000 ล้านบาท อายุ 7 ปี ครบกำหนดไถ่ถอนปี 2571 อัตราดอกเบี้ยคงที่ 2.50% ต่อปี ชำระดอกเบี้ยทุกๆ 3 เดือนตลอดอายุหุ้นกู้
บริษัทจะเสนอขายให้แก่ผู้ลงทุนสถาบันและผู้ลงทุนรายใหญ่ ระหว่างวันที่ 23-25 ส.ค. 64 ผ่านธนาคารกสิกรไทย
บริษัท ทริสเรทติ้ง จำกัด จัดอันดับความน่าเชื่อถือของหุ้นกู้อยู่ที่ระดับ “A” แนวโน้มอันดับเครดิต “คงที่” เมื่อวันที่ 30 ก.ค. 64
สำหรับ กองทรัสต์ WHART มีวัตถุประสงค์จะนำเงินที่ได้จากการเสนอขายหุ้นกู้ครั้งนี้ เพื่อชำระคืนหนี้เดิมที่มีอยู่กับผู้จัดการการจัดจำหน่ายหุ้นกู้ และ/หรือเพื่อเป็นค่าใช้จ่ายในการออกหุ้นกู้ภายในเดือน ส.ค.64